Cari Lekebusch

Cari Lekebusch, eller Kari Pekka Lekebusch som er hans egentlige navn, er en DJ og produsent av elektronisk musikk fra Stockholm i Sverige, født i 1972. Lekebusch er primært kjent som produsent av techno og electro, men han henter også inspirasjon fra andre sjangre, blant annet hiphop. Han begynte å produsere musikk tidlig på 90-tallet, og er i dag en av Sveriges mest fremtredende artister innen techno-sjangeren. Han har samarbeidet med en lang rekke artister, slik som Adam Beyer, Jesper Dahlbäck, Robert Leiner, Joel Mull og mange flere. Han bruker som oftest sitt eget navn på utgivelser, men har også brukt en lang rekke aliaser gjennom sin karriere, blant annet Braincell, som han brukte da han ga ut plater på det anerkjente tyske selskapet Harthouse midt på 90-tallet.

Lekebusch eier i dag sitt eget plateselskap, kalt H Productions.

 Referanser 

 Eksterne lenker 




Kategori:Svenske DJ-er
Kategori:Svenske musikere
Kategori:Techno-artister
Kategori:Personer fra Stockholm